google/wiki40b huggingface dataset:
पटलक्लोमी

परिचय

इनके कवक में दो प्रारूपिक, समान कपाट होते हैं। दोनों कपाट एक प्रत्यास्थ स्नायु (elastic ligament) के द्वारा जुड़े रहते हैं। यदि स्नायु आंतरिक होते हैं, तो ये रेसिलियम (resilium) कहलाते हैं। ये स्नायु कपाटों को अलग रखते हैं, जबकि दो अभिवर्तनी (adductor) पेशियाँ कवचों का बंद रखने का प्रयास करती हैं। कवच के आंतर पृष्ठीय भाग, या हिंजपट्ट (hinge plate) में हिंज दाँत होते हैं, जो अंतर्कीलित होते हैं। दाँतों का साधारण रूप अनेक समान दाँतों का बहुदंती (taxodont) हिंज है। कुछ विभेदित दाँतों का उच्चतम विकास हुआ हैं। अनेक द्विकपाटियों में अधर और पार्श्विक उपांत के सूक्ष्म दंत द्वारा कपाटों का ठीक-ठीक बंद होना सहापित होता है।
प्रावार (mantle) के स्राव के कवच का निर्माण होता है। प्रावार संपूर्ण शरीर को ढँक लेता है। इसकी दाईं एवं बाईं दो पालियाँ होती हैं। ये पालियाँ प्रावार पेशियों (pallial muscles), या वर्तुल (orbicular) पेशियों के द्वारा कपाटों से जुड़ी रहती हैं। कवच का प्रावार (pallial) क्षतचह्न संलगनी रेखा (line of attachment) को प्रकट करता है। प्रावार रेखा के अंत में अनुप्रस्थ अभिवर्तनी पेशियाँ होती हैं। प्रावार पालि के स्वतंत्र अधर, सीमांत दो, तीन या चार छिद्रक छोड़ते हुए, अंशत: जुड़े रहते हैं।
अपवाही (exhalant) तथा अंतर्वाही (inhalant) धाराओं के लिए पश्चछिद्रक होते है। इन दो छिद्रकों पर प्रावार प्राय: दो पेशीय ट्यूब के रूप में बढ़ा रहता है। ऊपरवाला ट्यूब अपवाही या गुदानाल तथा नीचेवाला ट्यूब अंतर्वाही या क्लोमनाल (देखें चित्र २.) होता है। तीसरे छिद्र से पाद का बहिर्बेधन होता है। प्रावार गुहिका में दो मुख्य धाराएँ होती है। अंतर्वाही छिद्रक से मुँह को ढँकनेवाले लेवियल स्पर्शकों तथा गिलों की ओर एक धारा पश्चत: दिष्ट होती है। दूसरी धारा उलटी दिशा में अपवाही नाल की ओर दिष्ट होती है। बालू, या बजरी में गड़े रहनेवाले पिन्ना (pinna) और सोलेन (solen) में अपवाही धाराएँ पक्ष्माभिकामय नाल द्वारा जाती हैं। प्रावार की कोर पर प्राय: ग्रंथियाँ, स्पर्शक, वर्णक चकत्ता (pigment spot) तथा आँखें होती हैं।
प्राय: लैमेलिब्रैंकिया के गिल, या क्लोम, कंकत क्लोम (Ctenidium) कहलाते हैं, क्योंकि अब इनका मुख्य कार्य श्वसन नहीं है। श्वसन मुख्यत: प्रावार से होता है। ये पक्ष्माभिकी गति के द्वारा अंतर्वाही छिद्रक से एक धारा उत्पन्न करते हैं, जो, सूक्ष्म जीवों को भोजन के लिए छाँटकर लेबियल स्पर्शक पर पहुँचा देती है। लेबियल स्पर्शक मुहँ के ओष्ठ, या युग्मित पालियुक्त प्रक्षेपण है। दो गिलों में से प्रत्येक में एक केंद्रीय अक्ष होता है, जिसमें तंतुओं की दो श्रेणियाँ होती हैं, जिन्हें अर्धक्लोम, (demibranchs) कहते हैं। प्रोटोब्रैंक, (protobranch) द्विकपाटियों में तंतु साधारण पट्टिकाएँ दंड होते हैं, फिलिब्रैंक (filibranch) गिलों में तंतु समांतर दंड होते हैं, जो अंतर्कीलित पक्ष्माभिकी टफ (ciliary tuff) द्वारा जुड़े रहते हैं तथा यूलैमेलिब्रैक गिलों में दंड संवहनी (vascular) संधियों द्वारा जुड़े रहते हैं।
प्राय: नर और मादा पृथक् पृथक् होते हैं। समुद्री लैमेलिब्रैंकिया में ट्रोकोस्फीयर (trochosphere) एवं वेलीजर (veliger) लार्वां होते हैं। अलवण जल के लैमेलिब्रैंकिया की विशेषता ऊष्मायन (incubation) है।
शुल्बसूत्र

शुल्ब सूत्र या शुल्बसूत्र संस्कृत के सूत्रग्रन्थ हैं जो स्रौत कर्मों से सम्बन्धित हैं। इनमें यज्ञ-वेदी की रचना से सम्बन्धित ज्यामितीय ज्ञान दिया हुआ है। संस्कृत कें शुल्ब शब्द का अर्थ नापने की रस्सी या डोरी होता है। अपने नाम के अनुसार शुल्ब सूत्रों में यज्ञ-वेदियों को नापना, उनके लिए स्थान का चुनना तथा उनके निर्माण आदि विषयों का विस्तृत वर्णन है। ये भारतीय ज्यामिति के प्राचीनतम ग्रन्थ हैं।

शुल्ब सूत्रों का उद्देश्य

शुल्बसूत्र, श्रौतसूत्रों के भाग हैं ; स्रौतसूत्र, वेदों के उपांग (appendices) हैं। शुल्बसूत्र ही भारतीय गणित के सम्बन्ध में जानकारी देने वाले प्राचीनतम स्रोत हैं।
विभूतिभूषण दत्त के अनुसार, प्राचीनतम भारतीय गणित में ज्यामिति के लिए 'शुल्बविज्ञान' शब्द का प्रयोग किया जाता था।
नानकमत्ता

नानकमत्ता साहिब का इतिहास

नानकमत्ता का पुराना नाम “सिद्धमत्ता” था. सिखों के प्रथम गुरू नानकदेव जी अपने कैलाश यात्रा के दौरान यहाँ रुके थे और बाद में सिखों के छठे गुरू हरगोविन्द साहिब के चरण भी यहाँ पड़े. गुरू नानकदेव जी सन् 1508 में अपनी तीसरी कैलाश यात्रा जिसे तीसरी उदासी भी कहा जाता है के समय रीठा साहिब से चलकर भाई मरदाना जी के साथ यहाँ रुके थे. उन दिनो यहाँ जंगल हुआ करते थे और यहाँ गुरू गोरक्षनाथ के शिष्यों का निवास हुआ करता था. गुरु शिष्य और गुरुकुल के चलन के कारण योगियों ने यहाँ गढ़ स्थापित किया हुआ था जिसका नाम “गोरखमत्ता” हुआ करता था. कहा जाता है की यहाँ एक पीपल का सूखा वृक्ष था. जब नानक देव यहाँ रुके तो उन्होने इसी पीपल के पेड़ के नीचे अपना आसन जमा लिया. कहा जाता है कि गुरू जी के पवित्र चरण पड़ते ही यह पीपल का वृक्ष हरा-भरा हो गया. यह सब देख कर रात के समय योगियों ने अपनी योग शक्ति के द्वारा आंधी तूफान और बरसात शुरू कर दी.  तेज तूफान और आँधी की वजह से पीपल का वृक्ष हवा में ऊपर को उड़ने लगा, यह देकर गुरू नानकदेव जी ने इस पीपल के वृक्ष पर अपना पंजा लगा दिया जिसके कारण वृक्ष यहीं पर रुक गया. आज भी इस वृक्ष की जड़ें जमीन से 10-12 फीट ऊपर देखी जा सकती हैं. इसे आज लोग पंजा साहिब के नाम से जानते है.
अंतरिक्ष अन्वेषण

अंतरिक्ष यात्रा या अंतरिक्ष अन्वेषण ब्रह्माण्ड की खोज और उसका अन्वेषण अंतरिक्ष की तकनीकों का उपयोग करके करने को कहते हैं। अंतरिक्ष का शारीरिक तौर पर अन्वेषण मानवीय अंतरिक्ष उड़ानों व रोबोटिक अंतरिक्ष यानो द्वारा किया जाता है।
हालाँकि खगोलविज्ञान के ज़रिए हम अंतरिक्ष में मौजूद वस्तुओं का निरिक्षण मानव इतिहास में लंबे समय से करते आ रहे हैं परन्तु २०वि सदी की शुरुआत में बड़े व कारगर रॉकेटों के कारण हमने अंतरिक्ष अन्वेषण को एक सत्य बना दिया है। अंतरिक्ष अन्वेषण में आधुकिन वैज्ञानिक अनुसन्धान, कई राष्ट्रों को एक जुट करना, मानवता का भविष्य में जीवित रहना पक्का करना और अन्य देशों के खिलाफ़ सैन्य व सैन्य तकनीकों का विकास करना शामिल है। कई बार अंतरिक्ष अन्वेषण पर अलग-अलग तरह से टिका की गई है।
अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बिच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।
अन्वेषण व खोज के पहले २० वर्षों बाद एक-तरफा उड़ानों से ध्यान पुनः उपयोग में लाए जा सकने वाले स्रोतों की ओर मुड़ा जिनमे स्पेस शटल कार्यक्रम शामिल है और होड़ से मिलजुल कर काम करने पर केंद्रित हुआ जिसका परिणाम अंतर्राष्ट्रीय अंतरिक्ष स्टेशन (आईएसएस) है।
२००० में पीपल्स रिपब्लिक ऑफ़ चाइना ने एक सफल मानव अंतरिक्ष उड़ान कार्यक्रम की शुरुआत की। इसके साथ ही युओपीय संघ, जापान और भारत ने भी भविष्य में मानवी अंतरिक्ष मिशनों की योजना बनाई है। चीन, रूस, जापान और भारत ने २१वि सदी में चंद्रमा पर मानव अभियानों की शुरुआत ककी है और युओपीय संघ ने चंद्रमा और मंगल, दोनों पर मानव अभियानों की शुरुआत करने का निर्णय लिया है। १९९० के बाद से कई निजी कंपनियों ने अंतरिक्ष पर्यटन को बढ़ावा देना शुरू किया है और इसके बाद चंद्रमा का निजी अन्वेषण भी करने की मांग की है।
सेलीटार वांतरिक्ष विहार

सिंगापुर के उत्तरी हिस्से में 'सेलीटार वांतरिक्ष विहार' एक व्यावसायिक क्षेत्र है जहाँ विमान और इससे जुड़े क्षेत्र की कंपनियों के कार्यालय हैं। इसी से सटा सेलीटार विमान अड्डा है जो सिंगापुर के ३ हवाई अड्डों में से सबसे पुराना विमान पत्तन है। इसको अंग्रेज़ी में Seletar Aerospace Park कहते हैं। यहाँ एअरबस, रॉल्स-रॉइस, बेल हेलीकॉप्टर, बॉम्बार्डियर जैसी कंपनियों के ऑफ़िस हैं।
२६०४ ईसा पूर्व

२६०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२५३६ ईसा पूर्व

२५३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आज़ाद हिन्द फ़ौज

आज़ाद हिन्द फ़ौज सबसे पहले राजा महेन्द्र प्रताप सिंह ने 29 अक्टूबर 1915 को अफगानिस्तान में बनायी थी। मूलत: यह 'आजाद हिन्द सरकार' की सेना थी जो अंग्रेजों से लड़कर भारत को मुक्त कराने के लक्ष्य से ही बनायी गयी थी। किन्तु इस लेख में जिसे 'आजाद हिन्द फौज' कहा गया है उससे इस सेना का कोई सम्बन्ध नहीं है। हाँ, नाम और उद्देश्य दोनों के ही समान थे। रासबिहारी बोस ने जापानियों के प्रभाव और सहायता से दक्षिण-पूर्वी एशिया से जापान द्वारा एकत्रित क़रीब 40,000 भारतीय स्त्री-पुरुषों की प्रशिक्षित सेना का गठन शुरू किया था और उसे भी यही नाम दिया अर्थात् आज़ाद हिन्द फ़ौज। बाद में उन्होंने नेताजी सुभाषचंद्र बोस को आज़ाद हिन्द फौज़ का सर्वोच्च कमाण्डर नियुक्त करके उनके हाथों में इसकी कमान सौंप दी।

पुनर्गठन

मोहनसिंह की पहल पर एक जापानी अधिकारी के सहयोग से आजाद हिंद फौज का गठन किया गया था. मोहन सिंह के हाथों में इसकी कमान दी गई थी. मगर नेतृत्व क्षमता में कुशलता की कमी तथा संगठन को सुचारू रूप से नही चला पाने के कारण कुछ ही समय में आजाद हिन्द फौज का संगठन मृतप्रायः हो गया.
जब नेताजी साउथ एशिया में आए और संगठन की प्रगति के बारे में जाना तो उन्हें लगा कि अब फिर से आजाद हिन्द फौज को उठाकर भारत की आजादी का संग्राम लड़ना होगा. 4 जुलाई 1943 को इंडियन इंडिपेंडेंस लीग के प्रवासी भारतीयों की बैठक बुलाई गई, सभी ने सर्वसम्मति से नेताजी को अपना नेता बनाया तथा सुभाष जी ने नेतृत्व अपने हाथ में लेकर संगठन को फिर से खड़ा किया.

सिंगापुर में आईएनए का स्मारक

आज़ाद हिन्द फौज़ के गुमनाम शहीदों की याद में सिंगापुर के एस्प्लेनेड पार्क में आईएनए वार मेमोरियल बनाया गया था। आज़ाद हिन्द फौज के सुप्रीम कमाण्डर सुभाष चन्द्र बोस ने 8 जुलाई 1945 को इस स्मारक पर जाकर उन अनाम सैनिकों को अपनी श्रद्धांजलि अर्पित की थी। बाद में इस स्मारक को माउण्टबेटन के आदेश पर ब्रिटिश साम्राज्य की सेनाओं ने ध्वस्त करके सिंगापुर शहर पर कब्जा कर लिया था। इस स्मारक पर आज़ाद हिन्द फौज़ के तीन ध्येयवाचक शब्द - इत्तेफाक़ (एकता), एतमाद (विश्वास) और कुर्बानी (बलिदान) लिखे हुए थे। 
सन् 1995 में सिंगापुर की राष्ट्रीय धरोहर परिषद (नेशनल हैरिटेज बोर्ड) ने वहाँ निवास कर रहे भारतीय समुदाय के लोगों के आर्थिक सहयोग से इण्डियन नेशनल आर्मी की बेहद खूबसूरत स्मृति पट्टिका उसी ऐतिहासिक स्थल पर फिर से स्थापित कर दी। इसकी देखरेख का काम सिंगापुर की सरकार करती है।
बाब -ए- ख़ैबर

बाब ए'ख़ैबर (उर्दू: باب خیبر) (या बाब ए-ख़ैबर या बाब-ए-ख़ैबर) एक स्मारकनुमा द्वारगाह है जो पाकिस्तान के फाटा (संघीय प्रशासित कबायली क्षेत्र) सूबे में विख्यात ख़ैबर दर्रे के प्रवेश स्थान पर स्थित है। यह जमरूद के क़िले के पास, दक्षीण-पूर्व की ओर जी॰टी॰ रोड(तेरख़म राजमार्ग वाले हिस्से) पर पेशावर से तक़रीबन 20 कि॰मी॰ की दूरी पर जमरूद कस्बे में स्थित है।

नामकरण

बाब ए-ख़ैबर (या बाब-ए-ख़ैबर) एक उर्दू-फ़ारसी शब्द है; इसका अर्थ है ख़ैबर का दरवाज़ा, या सामान्यतः ख़ैबर द्वार। फ़ारसी भाषा में बाब(باب) का अर्थ होता है द्वार। इस शब्द को अक़सर बड़े स्मारकीय द्वारगाहों के उदात्त नामकरण के लिये इस्तेमाल किया जाता है(जैसे की बाब-ए-पाकिस्तान)

इतिहास एवं परिचय

बाब ए-ख़ैबर का निर्माण 10वीं शताब्दी में पहली बार हुआ था, और इसे अंतिम बार 1964 में इसक नव-निर्माण किया गया था। पुनःनिर्मित स्मारक की उद्धाठन 11 जून 1965 में पाकिस्तान के ततकालीन राष्ट्रपति फ़ील्ड मार्शल अय़ूब ख़ान द्वारा किया गया था। यह स्मारक एक मूल रूप से ईंट-युक्त, सरल बनावट वाला, द्वार-स्मारक है, जिसकी रूपाकृती किसी सामान्य देर्ह्य-मध्यकालीन या शुरुआती-अधूनिक कालीन क़िले के संगत की है। यह ख़ैबर दर्रे का स्मारकीय द्वार है और अक़सर इसे ख़ैबर पख़्तूनख़्वा प्रांत की पहचान के रूप मों भी देखा जाता है क्सोंकी ख़ैबर हमेशा से ही पश्चिम और मध्य-एशिया के लिये उपमहाद्वीप का द्वार रहा है और पुरातन समय से ही न जाने कितने व्यापारी, शरणार्थी, पर्यटक और आक्रमणकारीयों ने इसी रासते से भारतवर्ष में प्रवेश किया है। यह स्मारक इसी पुरातन परम्परा की शागिर्द है। यह जी॰टी॰ रोड पर स्थित है, जो बांग्लादेश के चटगाँव और पश्चिम बंगाल के हावड़ा से ख़ैबर तक आती है, और यहां से आगे ख़ैबर दर्रे को पार कर तोरख़म बाॅडर क्रौसिंग(पाक-अफ़ग़ान सीमा), और आगे सीधे काबुल(अफ़ग़ानिस्तान की राजधानी) तक जाती है।
सा रे ग म प

सा रे ग म प भारत की एक जानीमानी संगीत प्रतियोगिता है जो ज़ी टीवी पे १९९५ में शुरु हुई। इस प्रतियोगिता की कई शृंखलाएँ हुई और इसके अनेक विजेता भारतीय संगीत उद्योग में लोकप्रिय गायक बन गए।
थेटा सॅन्टौरी तारा

अन्य भाषाओँ में

अंग्रेज़ी में थेटा सॅन्टौरी को "मॅनकॅन्ट" (Menkent) भी कहा जाता हैं। इस नाम का स्रोत ठीक से ज्ञात नहीं लेकिन यह संभव है कि यह अरबी भाषा के "अल-मन्किब अल-क़न्तूरिस" (ألمنكب ألقنتوس, 'क़' के उच्चारण पर ध्यान दें) से आया है, जिसका अर्थ है "नरतुरंग का कंधा"। "थेटा सॅन्टौरी" को अंग्रेज़ी में "थ़ेटा सॅन्टौरी" पढ़ा जाता है (इसमें 'थ़' के उच्चारण और 'सॅ' में 'ऍ' की मात्रा के उच्चारण पर ध्यान दें)। कृपया यह भी ध्यान रखें की तारामंडलों के मानचित्रों में यूनानी अक्षरमाला के 'θ' वर्ण को 'ϑ' के रूप में भी लिखा जाता है।

तारे का ब्यौरा

थेटा सॅन्टौरी एक K0 IIIb श्रेणी का नारंगी दानव तारा है। यह हमारे सूरज के द्रव्यमान (मास) का ४ गुना द्रव्यमान रखता है और सूरज की चमक (निरपेक्ष कान्तिमान) से ४५ गुना अधिक चमकीला है। इसका व्यास (डायामीटर) सूरज के व्यास का १६ गुना है। इसकी सतह का तापमान ४,५०० कैल्विन अनुमानित किया गया है।
भाट (राव)

भाट या राव एक जाती सम्प्रदाय है। जो़ ऊनका पैईसा सामाजिक हिसाब रखना।सब जातीयो के अलग-अलग भाट या राव हुया करते थे। भाटुन्द गाँव के श्री आदोरजी महाराज के भाट बीजापुर गाँव के थे। भाट वंशावली का लेखा-जोखा रखते थे।
सतपुड़ा राष्ट्रीय अभयारण्य

वन्य जीवन

सतपुड़ा राष्ट्रीय उद्यान, एक अद्वितीय पारिस्थितिकी तंत्र का हिस्सा होने के नाते, जैव विविधता में बहुत समृद्ध है। यहां जानवरों में बाघ, तेंदुआ, सांभर, चीतल, भेडकी, नीलगाय, चौसिंगा, चिंकारा, गौर, जंगली सुअर, जंगली कुत्ता, भालू, काला हिरण, लोमड़ी, साही, उड़न गिलहरी, मूषक मृग और भारतीय विशाल गिलहरी आदि पाये जाते हैं। यहाँ पक्षियों की भी अनेक प्रजातियाँ पाई जाती हैं जिनमें धनेश और मोर प्रमुख हैं।

पुन: छोड़े जाने वाले जानवर

कान्हा राष्ट्रीय उद्यान से बारहसिंगा और बाघ लाकर यहाँ छोड़े जाने की परियोजना है।
2018 अमृतसर रेलगाड़ी दुर्घटना

पीड़ित

एक अधिकारी ने संवाददाताओं से कहा कि निर्वाचित अधिकारियों ने पुष्टि की है कि दुर्घटना में 60 से ज्यादा लोग मारे गए हैं। साइट से कुछ 30 शव को हटाया जा चुका हैं।

प्रतिक्रिया

पंजाब के मुख्यमंत्री अमरिंदर सिंह ने प्रत्येक मृत पीड़ित के परिवार को ₹ 5 लाख और घायल लोगों के लिए मुफ्त उपचार के मुआवजे की घोषणा की हैं। रेलवे से किसी भी मुआवजे के बारे में कोई तत्काल निर्णय नहीं लिया गया है। केंद्र सरकार ने प्रत्येक मृत पीड़ित के परिवार को ₹ 2 लाख और घायल लोगों के लिए ₹ 50000 के मुआवजे की भी घोषणा की हैं। राज्य सरकार ने पीड़ितों के सम्मान में एक दिन के शोक की घोषणा की हैं और अमरिंदर सिंह ने दुर्घटना की जांच के आदेश दिए हैं।
लोकप्रिय विज्ञान

लोकप्रिय विज्ञान (popular science) विज्ञान और वैज्ञानिक जानकारी की ऐसी प्रस्तुति होती है जो साधारण (ग़ैर-वैज्ञानिक) लोगों को समझ आये और उन्हें रोचक लगे। जहाँ वैज्ञानिक पत्रकारिता नये वैज्ञानिक विकास और गतिविधियों पर केन्द्रित होती है, वहाँ लोकप्रिय विज्ञान के विषय अधिक विस्तृत होते हैं। इसे पुस्तक, पत्रिकाएँ, फ़िल्में व टेलीविज़न वृत्तचित्र (डॉक्युमेंटरी) द्वारा लोगों तक पहुँचाया जाता है।
हिंगलाज माता मन्दिर

स्थान

हिंगलाज माता का गुफा मंदिर पाकिस्तान के बलूचिस्तान प्रांत में लारी तहसील के दूरस्थ, पहाड़ी इलाके में एक संकीर्ण घाटी में स्थित है। यह कराची के उत्तर-पश्चिम में 250 किलोमीटर (160 मील), अरब सागर से 12 मील (19 किमी) अंतर्देशीय और सिंधु के मुंहाने के पश्चिम में 80 मील (130 किमी) में स्थित है। यह हिंगोल नदी के पश्चिमी तट पर, मकरान रेगिस्तान के खेरथार पहाड़ियों की एक शृंखला के अंन्त में बना हुआ है। यह क्षेत्र हिंगोल राष्ट्रीय उद्यान के अन्तर्गत आता है।
मंदिर एक छोटी प्राकृतिक गुफा में बना हुआ है। जहाँ एक मिट्टी की वेदी बनी हुई है। देवी की कोई मानव निर्मित छवि नहीं है। बल्कि एक छोटे आकार के शिला की हिंगलाज माता के प्रतिरूप के रूप में पूजा की जाती है। शिला सिंदूर (वर्मीमिलियन), जिसे संस्कृत में हिंगुला कहते है, से पुता हुआ है, जो संभवतया इसके आज के नाम हिंगलाज का स्रोत हो सकता है।
हिंगलाज के आस-पास, गणेश देव, माता काली, गुरुगोरख नाथ दूनी, ब्रह्म कुध, तिर कुण्ड, गुरुनानक खाराओ, रामझरोखा बेठक, चोरसी पर्वत पर अनिल कुंड, चंद्र गोप, खारिवर और अघोर पूजा जैसे कई अन्य पूज्य स्थल हैं।
दही चावल

तैयारी

दही चावल तैयार करने की विधि बहुत सरल है। चावलों के उबाल कर खट्टी दही में मिलाकर ऊपर से उड़द दाल, राई, अदरक, जीरा और हींग का तड़का लगाया जाता है। स्वादानुसार नमक और दूध मिलाकर इस व्यंजन को परोसा जाता है।
जू-जान ख़ागानत

जू-जान ख़ागानत (Jou-jan Khaganate) या रोऊरान ख़ागानत (चीनी: 柔然, Rouran Khaganate) या निरून ख़ागानत (मंगोल: Нирун, Nirun Khaganate) एक ख़ानाबदोश क़बीलों का परिसंघ था जो चीन के उत्तरी भाग और उसके पड़ौसी इलाक़ों में चौथी सदी ईसवी के अंत से छठी सदी ईसवी के मध्य तक के काल में विस्तृत था। कुछ इतिहासकारों के अनुसार यह क़बीले वही थे जो बाद में यूरोप में यूरेशियाई आवार लोगों के रूप में उभरे।

नाम

'जू-जान' को चीनी भाषा में 'रुआनरुआन' बुलाया जाता था, जिसका अर्थ 'कुलबुलाते कीड़े' है। हालांकि बहुत से इतिहासकारों ने इस जातीय द्वेष से भरे तिरस्कारपूर्वक नाम की निंदा की है फिर भी यह नाम 'रोऊरान' (Rouran) के रूप में अभी भी प्रचलित है।

इतिहास

जू-जान लोग मंगोल नसल के शियानबेई लोग के नेतृत्व में उन क़बीलों का परिसंघ था जो अधिकतर शियानबेई लोगों के उत्तरी चीन में चले जाने के बाद भी मंगोलिया के स्तेपी क्षेत्र में बसे रहे। इतिहास में इनका पहला ज़िक्र इनके द्वारा तिएले लोगों के हराए जाने पर मिलता है। इसके बाद इन्होने मंगोलिया से पूर्व में आधुनिक चीन के जीलिन प्रान्त तक विस्तृत एक साम्राज्य बना लिया। जू-जान के पश्चिम में हेफथाली लोगों का क़बीला रहता था जो ५वीं सदी की शुरुआत तक जू-जान के अधीन थे। हेफथालियों और जू-जान में समय के साथ कुछ अनबन हो गई और इस लड़ाई को चीनी गुप्तचरों ने बढ़ावा दिया। इस से जू-जान के परिसंघ के अन्दर विद्रोह भड़के और ५५५ ई में एक तुजुए नामक क़बीले ने (जो परिसंघ का हिस्सा हुआ करता था) ३,००० जू-जानी लोगों के सिर क़लम कर दिए। यह भी कहा जाता है कि आशीना नामक एक तुर्की क़बीला जू-जान परिसंघ का हिस्सा होता था लेकिन उन्होंने चीनी राज्यों के साथ सांठ-गांठ करके जू-जान को खदेड़ दिया और उसके बाद स्थापित होने वाली गोएकतुर्क साम्राज्य का राजपरिवार बने। माना जाता है कि इन हादसों के बाद जू-जानी लोग स्तेपी में पश्चिम की ओर भाग खड़े हुए। उनका आगे क्या बना, इस बात को लेकर इतिहासकारों में विवाद है, लेकिन कुछ यह मानते हैं कि वे पूर्वी यूरोप के आवार लोग बन गए।
करक ज़िला

करक (उर्दू: کرک‎, पश्तो: کرك‎, अंग्रेज़ी: Karak) पाकिस्तान के ख़ैबर-पख़्तूनख़्वा प्रांत का एक ज़िला है। यह कोहाट ज़िले के दक्षिण में, बन्नू और लक्की मरवत ज़िलों के उत्तर में स्थित है। पेशावर से कराची जाने वाले सिन्धु राजमार्ग के रस्ते में आने वाला यह ज़िला ख़ैबर-पख़्तूनख़्वा की राजधानी पेशावर से १२३ किलोमीटर की दूरी पर है। कहा जाता है कि करक पाकिस्तान का इकलौता ज़िला है जिसमें केवल एक ही पश्तून क़बीले के लोग रहते हैं और यह ख़टक कबीला है।

विवरण

करक ज़िले में सन् १९९८ में ४,३०,७९६ लोगों कि आबादी थी। इसका क्षेत्रफल क़रीब ३,३७२ वर्ग किमी है। १९४० से लेकर १९८२ तक यह कोहाट ज़िले का हिस्सा था, लेकिन १ जुलाई १९८२ को इसे एक अलग ज़िले का दर्जा दे दिया गया। इसकी राजधानी टेरी नामक शहर है और किसी ज़माने में टेरी नवाब का इस पूरे ज़िले पर राज हुआ करता था। यहाँ के लोग ख़टक क़बीले के बरक उपक़बीले के पठान हैं और इस पूरे क्षेत्र में पश्तो बोली जाती है।
रेड्डी राजवंश

उद्गम

तुगलक वंश द्वारा किये जा रहे हमलों के कारण 1323 में काकतीय साम्राज्य का पतन हो गया, जिससे आंध्र में एक राजनीतिक शून्य पैदा हो गया। इस्लामिक विजेता इस क्षेत्र को प्रभावी नियंत्रण में रखने में विफल रहे और आपस में तथा स्थानीय तेलुगु योद्धाओं से लगातार लडते रहे। नतीज़तन 1347 तक पूरे क्षेत्र को गंवा चुके थे।
यद्यपि, तेलंगाना क्षेत्रों में मुसुनुरियों और रिचेलराओं का उदय हो रहा था, साथ ही तटीय क्षेत्र में तीसरे योद्धा वंश -पन्ता कबीले का रेड्डीयों- का उदय हुआ।
प्रोलया वेमा रेड्डी (जिसे कोमाटी वेमा के रूप में भी जाना जाता है) द्वारा लगभग 1325 में स्थापित, उनका क्षेत्र तट के साथ दक्षिण में नेल्लोर और पश्चिम में श्रीशैलम तक विस्तृत था। अनावोटा रेड्डी उनके उत्तराधिकारी बने, जिन्होंने राज्य को बड़े पैमाने पर समेकित किया और गुंटूर जिले के कोंडविदु में अपनी राजधानी स्थापित की।
1395 तक, उसी वंश की एक शाखा द्वारा एक दूसरा रेड्डी साम्राज्य स्थापित किया गया था, जिसकी राजधानी पूर्वी गोदावरी जिले के राजमुंदरी में थी।
रेड्डी वंशावली में से कोई भी काकतीय युग के स्रोतों में कोई उल्लेख नहीं करता है और उनकी उत्पत्ति के बारे में बिल्कुल पता नहीं लगाया जा सकता है। लेकिन, उनके शिलालेख और विनम्र वंशावली से पता चलता है कि वे गत काकतीय 'सैन्य' से पैदा हुए थे और स्थानीय तेलुगु योद्धा संस्कृति के साथ जुडे हुए थे।

शासन प्रबंध

प्रशासन को "धर्मसूत्रों" के अनुसार चलाया गया था। कृषि अधिशेष का एक-छठा हिस्सा कर के रूप में लगाया जाता था। अनावोटा रेड्डी के शासनकाल के तहत व्यापार पर चुंगी और करों को हटा दिया गया था। परिणामस्वरूप, व्यापार फला-फूला। बंदरगाह व्यापार मोतुपल्ली के माध्यम से किया गया था। बड़ी संख्या में व्यापारी इसके पास बस गए। 'वसंतोत्सव' का जश्न एनवेमा रेड्डी के शासन के दौरान पुनर्जीवित किया गया था। रेड्डी राजाओं द्वारा ब्राह्मणों को उदार अनुदान दिया जाता था। जाति व्यवस्था उपस्थित थी। राचा वेमा रेड्डी के भारी करों ने उन्हें अत्यधिक अलोकप्रिय बना दिया था।
२६२१ ईसा पूर्व

२६२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आदिरूप

आदिरूप (prototype) किसी वस्तु या उत्पाद को बनाने से पहले बनाया गया उसका एक नमूना, प्रतिरूप या अधूरा संस्करण होता है जिसे उस भविष्य में बनाए जाने वाले उत्पाद के बारे में सीखने, उसपर अनुभव पाने, और उसे समीक्षकों को दिखाकर उसपर प्रतिपुष्टि पाने के ध्येय से बनाया जाता है। अक्सर आदिरूप शीघ्रता से और कम ख़र्च लगाकर बनाया जाता है, और उसका आकार भी अक्सर पूर्ण उत्पाद से छोटा होता है।

प्राकृतिक विज्ञान में

जीवविज्ञान, खगोलशास्त्र, और अन्य प्राकृतिक विज्ञान क्षेत्रों में अक्सर "आदिरूप" शब्द का प्रयोग ऐसी किसी चीज़ के लिए भी करा जाता है जो किसी पूरी श्रेणी के लिए एक मानक उदाहरण हो। मसलन खगोलशास्त्र में डॅल्टा सॅफ़ॅई तारा तारों की एक सॅफ़ॅई परिवर्ती तारा नामक श्रेणी के लिए आदिरूप माना जाता है।
अल मुक्बाली

अल मुक्बाली अरब प्रायद्वीप में अरब जनजातियों में से एक है। यह साहस, उदारता और कुलीनता, और अरबी का उपयोग करके ज्ञात कवियों के लिए जाना जाता है।
सान-विसेनते

सान-विसेनते अल साल्वाडोर का एक नगर और सान-विसेनते प्रदेश की राजधानी है।
२६६९ ईसा पूर्व

२६६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शाहपुर (पंजाब)

शाहपुर (उर्दु: شاه پور) पाकिस्तान में पंजाब प्रान्त में सरगोधा जिला में पश्चिमी ओर स्थित एक शहर है। यह झेलम नदी के तट पर स्थित है। इसका पूर्व नाम रामपुर था और भारतीय स्वतंत्रता पूर्व १७वीं शताब्दी तक यहां हिन्दू बहुमत हुआ करता था। यहां सूफ़ी संत शाह शमस शिराज़ी के दिल्ली से आने के बाद इसका नाम शाहपुर हो गया।
वियना

वियना (जर्मन में वीन) ऑस्ट्रिया की राजधानी एवं उनके नौ प्रांतों में से एक है। वियना ऑस्ट्रिया का सबसे प्रमुख नगर है जिसकी आबादी १.७ मिलियन है।
 यदि इसमें मेट्रोपॉलिटिन क्षेत्र मिला दिया जाए तो आबादी २.३ मिलियन हो जाती है। यह ऑस्ट्रिया का सबसे बड़ा शहर एवं यहां की सांस्कृतिक, आर्थिक एवं राजनैतिक गतिविधियों का केन्द्र है। यह यूरोपीय संघ में स्थित दसवां सबसे बड़ा (आबादी के अनुसार) शहर भी है और रहन सहन के स्तर को देखते हुए तीसरा सबसे अच्छा शहर है। वियना में वैश्विक महत्व की संस्थाएं स्थित हैं जिनमें संयुक्त राष्ट्र संघ, ओपेक की संस्थाएं सबसे महत्वपूर्ण हैं। डेन्यूब के किनारे स्थित वियना इंटरनेशनल सेंटर विश्व की बहुत से प्रमुख संस्थाओं के दफ्तरों का एकीकृत स्थान है। वियना शहर ऑस्ट्रिया के बिल्कुल पूर्व में स्थित है एवं चेक गणराज्य, स्लोवाकिया एवं हंगरी से इसकी सीमाएं मिलती हैं। सन २००१ में वियना के सिटी सेंटर को यूनेस्को द्वारा विश्व विरासत स्थल के रूप में मान्यता दी गयी। और दुनिया के १२७ शहरों के एक अध्यन में इसे रहन सहन के स्तर के अनुसार दुनिया में वैंकूवर के साथ साथ पहला स्थान दिया गया।